Byrettens dom stadfæstet med den ændring, at tiltalte frakendes førerretten betinget
Ret: Østre Landsret (2. instans)
Faggruppe: Straffesag — Bødesag
Sagsemner: Færdsel;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 20. august 2009 af Østre Landsrets 10. afdeling

(landsdommerne Mikael Sjöberg, Blinkenberg og Jon Fridrik Kjølbro).

10. afd. a.s. nr. S-1292-09:

Anklagemyndigheden

mod

Tiltalte

(CPR nr. (Født 1955))

(advokat Casper Diemer Andreasen, besk.)

Roskilde Rets dom af 23. april 2009 (11A-3544/2008) er anket af anklagemyndigheden

med påstand om skærpelse, således at bødestraffen fastsættes til 10 dagbøder af 370 kr., og

således at der sker betinget frakendelse af førerretten.

Tiltalte har endelig påstået stadfæstelse.   

Ved sanktionsfastsættelsen foreligger til samtidig pådømmelse 3 forseelser, der er omfattet

af færdselslovens § 125, stk. 2, nr. 1 og nr. 2, jf. stk. 4.

Den idømte straf af dagbøder og størrelsen heraf findes passende og stadfæstes.

Efter færdselslovens § 125, stk. 2, nr. 1 og 2, jf. stk. 4, skal førerretten frakendes betinget,

hvis føreren inden for en periode af 3 år har gjort sig skyldig i tre forhold, som er omfattet

af bl.a. færdselslovens § 15, stk. 3, eller § 4, stk. 1, hvis overtrædelsen udgør overskridelse

af spærrelinje.



/

- 2 -

Det fremgår af forarbejderne til bestemmelsen, jf. forslag til lov om ændring af færdselslo-

ven (Klippekortsystem, skærpede sanktioner ved hastighedsovertrædelser m.v.), L 98 af 26.

november 2003, almindelige bemærkninger afs. 2.2.2.1 og 2.2.2.2, at hver enkelt forse-else

bør udløse et ”klip” , selv om forseelserne er begået under ét kørselsforløb eller i samme

situation.

Uanset at forhold 1, 2 og 3 således er begået under ét kørselsforløb, bør førerretten derfor

frakendes tiltalte betinget som påstået.

T h i  k e n d e s  f o r  r e t :

Byrettens dom i sagen mod Tiltalte stadfæstes med den ændring, at tiltalte frakendes

førerretten betinget på vilkår, at tiltalte i en prøvetid på 3 år regnet fra denne dom ikke føre

motordrevet køretøj under sådanne omstændigheder, at førerretten skal frakendes.

Tiltalte skal betale sagens omkostninger for landsretten.

(Sign.)